OpenLLM-France/wikimedia huggingface dataset:
# Vennó

Vennó (en llatí Venno) era un cognom romà que usava la gens Plàucia o Plàutia. Venox podria ser una variant d'aquest cognomen
Personatges rellevants de la família van ser:
* Gai Plauci Vennó Hipseu, cònsol el 347 aC i el 341 aC.
* Luci Plauci Vennó (cònsol 330 aC), cònsol el 330 aC.
* Luci Plauci Vennó (cònsol 318 aC), cònsol el 318 aC.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1237.

## Vegeu també

* Venox
# E81

La ruta europea E81 és una carretera que forma part de la Xarxa de carreteres europees. Comença a Mukachevo (Ucraïna) i finalitza a Bucarest (Romania). Té una longitud de 1200 km. Té una orientació de nord a sud i passa per les ciutats de Mukachevo, Halmeu, Satu Mare, Zalău, Cluj-Napoca, Turda, Sebeş, Sibiu, Piteşti i Bucarest.

## Referències

* ↑ EUROPEAN AGREMENT ON MAIN INTERNATIONAL TRAFFIC ARTERIES (AGR)
# Rafael Aranda i Quiles

Rafael Aranda i Quiles (Olot, 12 de maig de 1961) és un arquitecte català, membre i fundador de l'estudi RCR Arquitectes, juntament amb Ramon Vilalta i Carme Pigem.

## Biografia

És fill d'una família que va emigrar de Villanueva de Tapia (Màlaga) a la capital de la Garrotxa el 1959. La mare era obrera d'una fàbrica i el pare, un paleta que invertia tots els caps de setmana a construir obres casolanes.
El 1987 va obtenir el títol d'arquitecte per l'Escola Tècnica Superior d'Arquitectura del Vallès. Juntament amb els seus companys d'estudi, el 2017 va rebre el prestigiós Premi Pritzker, considerat el Nobel de l'arquitectura. Recentment, han guanyat els concursos del museu-taller Mas Miró, a Mont-roig del Camp; la mediateca Waalse Krook, a Gant, i el centre d'art i disseny La Cuisine, a Nègrepelisse.

## Referències

* 1 2 Ormazabal, Mikel «Rafael Aranda, premio Pritzker: “Nos interesa la arquitectura que es paisaje”». El País, 08-11-2017 [Consulta: 10 gener 2019].
* 1 2 Zelazko, Alicja «Rafael Aranda, Carme Pigem, and Ramon Vilalta, spanish architects». Encyclopædia Britannica [Consulta: 10 gener 2019].
* ↑ Navarro, Núria «En la guarida de los mejores arquitectos del mundo». El Periódico, 14-05-2017 [Consulta: 10 gener 2019].
* ↑ «L'arquitecte Rafael Aranda, als itineraris personals de l'Arxiu Comarcal de la Garrotxa». Consell Comarcal de la Garrotxa, 22-10-2014. [Consulta: 10 gener 2019].
# Checkpoint Charlie

El Checkpoint Charlie va ser el més famós dels passos fronterers del Mur de Berlín entre 1945 i 1990. Es trobava al carrer Friedrichstraße (actual districte de Kreuzberg) i obria el pas a la zona de control nord-americà amb la soviètica - on actualment s'uneixen els barris de Mitte i Kreuzberg. Només es permetia que en fessin ús els empleats militars i d'ambaixades dels aliats, estrangers, treballadors de la delegació permanent de l'RFA i funcionaris de la RDA.
La denominació Charlie procedeix de l'alfabet fonètic de l'OTAN, i és la seva tercera lletra. Checkpoint Alpha era el pas d'autopista a Helmstedt, Checkpoint Bravo el pas d'autopista a Dreilinden.
El Checkpoint Charlie va ser escenari de fugides espectaculars de Berlín Est, algunes especialment tràgiques com la mort de Peter Fechter, dessagnat en 1962 davant els ulls dels qui habitaven Berlín Oest.

## Incident del Checkpoint Charlie de l'octubre de 1961

Com a conseqüència de l'intent per part de la prefectura del SED de restringir els drets que com a aliats tenien a Berlín els poders occidentals, a l'octubre de 1961 tancs soviètics i nord-americans es van posicionar enfrontats amb munició pesant.

## Demolició

El punt de control va ser demolit el 22 de juny de 1990, de manera que llevat del que hi ha al Museu del Mur, del Checkpoint Charlie no en va quedar res que el recordés, fins al 13 d'agost de 2000, quan es va inaugurar una reconstrucció de la primera caseta de control, idèntica excepte en els sacs de sorra, que ara estan farcits de ciment.

## Actualitat

En l'actualitat el Checkpoint Charlie és una de les atraccions turístiques de Berlín. A part del lloc també es pot veure el museu dedicat a la història del Mur, l'última bandera del Kremlin i diversos fragments de la separació alemanya. Del 31 d'octubre de 2004 fins al 5 de juliol de 2005 hi va haver també un polèmic monument a les víctimes del règim de la RDA.

## Vegeu també

* Checkpoint Bravo
* Pas fronterer de Helmstedt–Marienborn

## Enllaços externs

* Checkpoint Charlie 360° Panorama
# Dario Franceschini

Dario Franceschini és un advocat, polític i escriptor italià. Va ser membre prominent del Partit Popular i la Margherita, ha estat vicepresident del Partit Democràtic (depenent de la Secretaria de Walter Veltroni) des del 27 d'octubre de 2007 al 21 de febrer de 2009.
Després de la dimissió de Veltroni, el 21 de febrer de 2009 al 25 d'octubre de 2009, va ser secretari nacional del Partit Democràtic.

## Biografia

El seu pare, George Franceschini, va ser diputat pel Partit Demòcrata Cristià entre 1953 i 1958. Es va graduar en lleis a la Universitat de Ferrara, amb una tesi sobre la història de les doctrines i les institucions polítiques, publicat en 1985 El Partit Popular a Ferrara. Els catòlics, socialistes i feixistes a la terra de Grosoli i Don Minzoni i sobre el mateix tema ha participat en conferències i diverses publicacions. Va ser membre de la Junta d'Auditors Eni en els tres primers anys de la privatització. És professor associat d'Astrid (Associació d'Estudis i Investigació sobre la Reforma de les Institucions Democràtiques i de la innovació en les administracions públiques) i la secció italiana de l'Institut Internacional Jacques Maritain.

## Referències

* ↑ «Candidat que escriu novel·les i afeccionat al spa». Arxivat de l'original el 2010-01-02. [Consulta: 12 agost 2014].

## Enllaços externs

* dariofranceschini.it
* Pagina Cambra de diputats. Arxivat 2009-12-30 a Wayback Machine.
# Palou (Lladurs)

* Aquest article tracta sobre la masia del municipi de Lladurs. Vegeu-ne altres significats a «Palou».
Palou és una masia situada al poble de Timoneda, al municipi de Lladurs, comarca del Solsonès, documentada des de l'any 1185.

## Enllaços externs

   * Pla d'ordenació urbanística municipal (POUM) de Lladurs: Catalogació d'aquesta masia

## Referències

* ↑ Novell i Bofarull, Antoni. La Comarca del Solsonès fins al segle XII. Solsona: Consell Comarcal del Solsonès, 1993.
# Diversilita-(Ce)

La diversilita-(Ce) és un mineral de la classe dels silicats. Rep el nom pels diferents grups de silicats (del llatí, diversus) en la seva estructura, i pel ceri, que és l'element dominant de terres rares en la seva composició química.

## Característiques

La diversilita-(Ce) és un silicat de fórmula química Na₂(Ba,K)₆Fe$^{2+}$Ce₂Ti₃(Si₃O$_9$)₃(HSiO₄)₃(OH,H₂O)$_9$. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema trigonal. La seva duresa a l'escala de Mohs és 5.
Segons la classificació de Nickel-Strunz, la diversilita-(Ce) pertany a «09.CB - Ciclosilicats, amb enllaços senzills de 3 [Si₃O$_9$]$^{6-}$, amb anions complexos aïllats» juntament amb els següents minerals: roeblingita i ilimaussita-(Ce).

## Formació i jaciments

Va ser descoberta al mont Iukspor, situat al massís de Khibini, dins l'óblast de Múrmansk (Districte Federal del Nord-oest, Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Diversilite-(Ce)» (en anglès). Mindat. [Consulta: 19 agost 2019].
# Quintinita

La quintinita és un mineral de la classe dels carbonats, que pertany i dona nom al grup de la quintinita. Va ser anomenada d'aquesta manera l'any 1997 per George Y. Chao i Robert A. Gault en honor de Quintin Wight (1935), d'Ottawa (Canadà), contribuent important als estudis de minerals al Mont Saint-Hilaire, i autor de The Complete Book of Micromounting (1993).

## Característiques

La quintinita és un carbonat de fórmula química Mg₄Al₂(OH)₁₂[CO₃]·3H₂O. Cristal·litza en el sistema hexagonal. La seva duresa a l'escala de Mohs és 2. Va ser trobada en forma dels politips 2H i 3T. Tots dos politips van ser aprovats originalment com a espècie separada (IMA1992-028 i IMA1992-029, respectivament), però l'Associació Mineralògica Internacional ja no es considera els politips com a espècies separades des de l'any 1998.
Segons la classificació de Nickel-Strunz, la quintinita pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, giorgiosita, hidromagnesita, widgiemoolthalita, artinita, indigirita, clorartinita, otwayita, zaratita, kambaldaïta, cal·laghanita, claraïta, hidroscarbroïta, scarbroïta, caresita, charmarita, stichtita-2H, brugnatel·lita, clormagaluminita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Grup de la quintinita

El grup de la quintinita pertany al supergrup de la hidrotalcita. El grup de la quintinita està integrat per sis espècies minerals.
| Espècie | Fórmula |
| Caresita | Fe$^{2+}$₄Al₂(OH)₁₂[CO₃]·3H₂O |
| Charmarita | Mn$^{2+}$₄Al₂(OH)₁₂[CO₃]·3H₂O |
| Clormagaluminita | Mg₄Al₂(OH)₁₂Cl₂·3H₂O |
| Comblainita | Ni₄Co₂(OH)₁₂[CO₃]·3H₂O |
| Quintinita | Mg₄Al₂(OH)₁₂[CO₃]·3H₂O |
| Zaccagnaïta | Zn₄Al₂(OH)₁₂[CO₃]·3H₂O |

## Referències

* ↑ «Quintinite» (en anglès). Mindat. [Consulta: 2 gener 2016].
* 1 2 «Quintinite Group» (en anglès). Mindat. [Consulta: 2 gener 2016].
* ↑ «Hydrotalcite Supergroup» (en anglès). Mindat. [Consulta: 2 gener 2016].
Supergrup de la hidrotalcita :
# Trigonectes macrophthalmus

Trigonectes macrophthalmus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Sud-amèrica.

## Referències

* 1 2 FishBase (anglès)

## Bibliografia

* Costa, W. J. E. M. 1990. Systematics and distribution of the neotropical annual fish genus Trigonectes (Cyprinodontiformes, Rivulidae), with description of two new species. Ichthyol. Explor. Freshwaters v. 1 (no. 2): 135-150.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Trigonectes macrophthalmus». Catalogue of Life. (anglès) (anglès)
# NYK

NYK té els següents significats:
* New York Knicks, equip de bàsquet de l'NBA amb seu a Nova York
* NYK Line (del seu nom en japonès 日本郵船株式会社, transliterat Nippon Yūsen Kabushiki Kaisha), companyia naviliera japonesa, membre de Mitsubishi
# Palou (Sant Pere de Torelló)

Palou és una masia de Sant Pere de Torelló (Osona) protegida com a Bé Cultural d'Interès Local.

## Descripció

Masia de diversos cossos adossats i de diferent alçada, visualitzant-se en planta en forma d' L. L'entrada es troba a la part de llevant on el carener és paral·lel a la façana. Els careners del teulat són perpendiculars a migdia des d'on observem clarament tres cossos d'alçada graonada. En primer pla hi ha una cabana sostinguda per un gros cavall de fusta; el cos següent consta de planta baixa, pis i golfes; el següent, i més elevat, ubica el portal de llevant i consta d'un pis més que l'anterior i a la part de les golfes s'obren unes petites galeries orientades a migdia. És construïda bàsicament amb pedra. Es conserven alguns finestrals originals de llinda plana. El portal principal és adovellat i d'arc pla.

## Història

Es troba dins del terme de l'antic nucli de la Vola, vella demarcació coneguda per AVETOLA i documentada des del 923. La parròquia de Sant Andreu de la Vola, a redós de la qual es formà el nucli, encara que tingui orígens més antics, fou dotada i renovada l'any 1031.
El mas Palou està registrat al fogatge de 1553 de la parròquia i terme de la Vola i curull. Aleshores habitava el mas PERE PALOU.
Actualment el mas es troba unit al patrimoni dels Bracons, els quals tenen altres propietats en aquest indret. Sembla que conserven documentació des del segle xii.
També consta en el cens de Sant Andreu de la Vola de 1780.
Està situat a l'indret conegut com el Veïnat de Dalt.

## Referències

* 1 2 3 4 5 6 «Palou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Museu Jacquemart-André

El Museu Jacquemart-André, oficialment i en francès Musée Jacquemart-André és un museu d'origen privat situat en el número 158 del Boulevard Haussmann a París.

## Història

El museu va ser creat per Édouard André i Nélie Jacquemart amb la finalitat d'exhibir la col·lecció privada d'art que havien reunit al llarg de les seves vides. Van donar la seva mansió, construïda entre 1869 i 1875 per l'arquitecte Henri Parent, i la seva col·lecció, a l'Institut de França, el qual posteriorment ho va obrir al públic el 1913.
La mansió manté la seva decoració original. L'edifici s'ofereix per a actes socials i compte amb una cafeteria considerada «la més bella de París».

## Col·lecció

El museu presenta obres elaborades per Marie-Louise-Élisabeth Vigée-Lebrun, Paolo Uccello (Sant Jordi i el drac), Canaletto, Jean-Marc Nattier, Alfred Boucher, Rembrandt (Crist en Emaús), Antoon van Dyck (El Temps talla les ales a Cupido), Frans Hals, Giovanni Battista Tiepolo, Jacques-Louis David, Thomas Lawrence, Joshua Reynolds, Thomas Gainsborough, Gian Lorenzo Bernini, Sandro Botticelli, Andrea Mantegna (Ecce Homo), Jean-Honoré Fragonard, i Jean Siméon Chardin. També es troba el Llibre d'hores de Boucicaut, unes miniatures il·luminades gòtiques fetes per encàrrec del mariscal Boucicaut entre 1410 i 1415.

## Enllaços externs

* Lloc web del museu Arxivat 2011-05-04 a Wayback Machine.
# Rama (Ripoll)

Rama és un veïnat de Ripoll, aigua avall a la riba dreta del Ter, al nord-est del centre de la vila. El 2009 tenia 28 habitants. Forma un antic veïnat centrat per un antic mas fortificat, reemplaçat a la fi del segle xix per un petit palau de tipus versallesc, amb jardins i un gran parc natural.
Un primer esment «la farga de Rama» es troba en un document del 1538 del monestir de Ripoll. Segons Joan Coromines provindria d'un emigrat mossàrab Abderama (Abd-er-Ráhman).

## Llocs d'interés

* Casal de Rama, reformat el 1963 per l'arquitecte Raimon Duran i Reynals

## Referències

* ↑ «Rama (Ripoll)». Gran Enciclopèdia Catalana. Barcelona: Grup Enciclopèdia Catalana.
* ↑ «Casal de Rama». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 maig 2012].
* ↑ Aguiló, Cosme. Toponímia i etimologia. 1. ed. Barcelona: Publicacions de l'Abadia de Montserrat, 2002, p. 12-13 (Volume 18 de Biblioteca Miquel dels Sants Oliver). ISBN 84-8415-421-1.

## Bibliografia

* Pladevall i Font, Antoni. El Casal de Rama, a la Vall de Ripoll. Barcelona: Editorial Montblanc-Martin, 1969, p. 30.
# Baviera-Múnic

Baviera-Múnic, en alemany Bayern-München, fou una línia de ducs de Baviera que va existir des de la partició de 1392 fins al 1503. El 1429 va adquirir la major part dels territoris de l'extingida (1425) línia de Baviera-Straubing i del 1467 al 1501 se li va segregar una part que va formar la línia Baviera-Dachau. El 1501 va recuperar el territori de la línia Baviera-Dachau, i el 1503, a la mort de Jordi de Wittelsbach, va heretar els territoris de la línia Baviera-Landshut-Ingolstadt, i llavors, com a única línia bavaresa subsistent, va recuperar el nom de ducat de Baviera. Els ducs foren:
* Joan II 1392-1397
* Ernest (fill) 1397-1438
* Guillem III (germà) 1397-1435
* Adolf (fill) 1435-1439
* Albert III «el Pietòs» fill d'Ernest (1439-1460)
* Joan IV (fill) (1460-1463)
* Segimon (germà) 1460-1465)
* Albert IV el Savi (germà) 1465-1503)
* Cristòfol (germà) 1465-1493)
# Vocetius Mons

Vocetius Mons era una comarca que només menciona Tàcit i que situa al país dels helvecis que es suposa podria ser part del Jura avui anomenada Bötzberg. Els helvecis van fugir davant l'arribada d'Aulus Cecina Aliè l'any 70 i es van amagar a aquesta regió on molts van ser capturats i massacrats. La seva ciutat principal era Aventicum, que es va rendir a Cecina.

## Referències

* ↑ Smith, William (ed.). «Vocetius Mons». Dictionary of Greek and Roman Geography (1854). [Consulta: 22 febrer 2021].
# Charente

* Aquest article tracta sobre el departament francès a la regió de Poitou-Charentes. Si cerqueu el riu, vegeu «Charanta».
La Charente (16) (en francès), la Charanta (en occità) o la Xaranta (en català antic) és un departament francès a la regió Nova Aquitània. S'anomena així pel riu Charanta que travessa el departament.

## Vegeu també

* Llengües del Charente
* Consell General del Charente
* Llista de municipis del Charente
* Cantons del Charente

## Enllaços externs

* FrenchEntrée-Charente website Arxivat 2013-05-28 a Wayback Machine. (anglès)
* Prefectura (francès)
* Consell General de Charente (francès)
* Official Charente Tourist Board Arxivat 2019-04-02 a Wayback Machine. (anglès)
# Cal·limorf

Cal·limorf (en llatí Callimorphus, en grec antic Καλλίμορφος) va ser un metge militar grec que serví a les legions romanes i estava integrat a la legió VI, cohort dels contarii. Va viure al segle ii i va escriure Ἱστοριαὶ Παρθικαί (Historia Parthica) segurament una narració de les campanyes de Trajà (114-116).

## Referències

* Nutton, Vivian (London). " Kallimorphos." Der Neue Pauly. Editat per:: Hubert Cancik i Helmuth Schneider (Antike),, Manfred Landfester. Brill Online, 2012. Referènce. 27 d'abril de 2012 <http://referenceworks.brillonline.com/entries/der-neue-pauly/kallimorphos-e606700>
# La Feuillée

La Feuillée (en bretó Ar Fouilhez) és un municipi francès, situat a la regió de Bretanya, al departament de Finisterre. L'any 2006 tenia 657 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 901 | 781 | 691 | 619 | 555 | 604 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yves Le Floch | |
# Dictionnaire infernal

El Dictionnaire infernal (diccionari infernal) és l'obra principal de l'escriptor francès Jacques Collin de Plancy, (1793 o 1794 a Plancy-l'Abbaye - 1881). Aquest autor va escriure nombroses obres sobre ocultisme, l'insòlit i el fantàstic.

## Història

Plancy era un lliurepensador sota la influència de Voltaire, va residir a Plancy-l'Abbaye i Paris. Entre 1830 i 1837 residí a Brussel·les, després a Holanda i en tornà a Paris abjurà dels seus errors i retornà al catolicisme.
El títol complet del seu Dictionnaire infernal és: « Dictionnaire infernal ou Bibliothèque Universelle sur les êtres, les personnages, les livres, les faits et les choses, qui tiennent aux apparitions, à la magie, au commerce de l'enfer, aux divinations, aux sciences secrètes, aux grimoires, aux prodiges, aux erreurs et aux préjugés, aux traditions et aux contes populaires, aux superstitions diverses, et généralement à toutes les croyances merveilleuses, surprenantes, mystérieuses et surnaturelles ».
Es va publicar per primera vegada l'any 1818 i va tenir sis reedicions amb canvis entre 1818 i 1863. Aquest llibre reuneix tots els coneixements de la seva època sobre supersticions i la demonologia. L'autor es mostra escèptic respecte la realitat del que exposa.

## Enllaços externs

* Plaques de l'edició de 1826 Arxivat 2016-11-09 a Wayback Machine. a la web de la bibliothèque électronique de Lisieux
* Placa i text
* La hiérarchie infernale
# Puente Genil Fútbol Club

El Puente Genil Fútbol Club és un club andalús de futbol de la ciutat de Puente Genil.
Un dels seus predecessors, el Puente Genil Club de Fútbol va jugar a Segona Divisió la temporada 1956-57. Evolució dels clubs de la ciutat:
* Genil Racing Club (1939-1941) → Puente Genil Balompié (1941-1950) → CD Pontanés (1950-1956) → Puente Genil CF (1939-1960)
* CD Pontanés (1979-1983)
* AD Puente Genil (-1971) → AD Puente Genil Industrial (1971-1980) → Puente Genil Industrial CF (1974-1983)
* Puente Genil CF (1983-1995, fusió de CD Pontanés i Puente Genil Industrial CF)
* AD San Fermín (1994-2018) → Puente Genil FC (2018-)

## Referències

* ↑ «Últimas noticias del Salerm Puente Genil: plantilla, resultados, clasificación» (en espanyol europeu). es.besoccer.com. [Consulta: 2 desembre 2020].
* ↑ «Salerm Cosmetics Puente Genil F.C.» (en castellà). Federació Andalusa de Futbol. [Consulta: 5 abril 2021].
* ↑ BDFutbol. «Perfil». [Consulta: 29 juny 2021].
* ↑ futbol-regional.es. «Perfil». [Consulta: 29 juny 2021].
# Viquipèdia en eslovac

La Viquipèdia en eslovac (en eslovac: Slovenská Wikipédia) és l'edició en eslovac de la Viquipèdia.
Va ser creada l'octubre del 2003 però, no obstant això, va estar inactiva fins a l'estiu del 2004. El setembre del 2005 va arribar als 15.000 articles, l'agost del 2006 als 50.000 i el 28 d'agost del 2008 va superar els 100.000. La Viquipèdia en eslovac és una de les viquipèdies més grosses editades en llengua eslava. Actualment, (octubre 2024) té 237.801 articles.

## Referències

* ↑ «Hlavná stránka». Arxivat de l'original el 2003-09-23. [Consulta: 23 setembre 2003].
* ↑ List of Wikipedias
# Préty

Préty és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 557 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2008- | Henri Grosjean | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 428 | 434 | 451 | 454 | 509 | 557 | 557 |
| A partir de 1990: Població sense dobles comptes |||||||
# Cambra Pirs

La cambra de descompressió Pirs és un mòdul rus de l'Estació Espacial Internacional (ISS). (rus: Пирс, Pirs significa "moll") - també anomenada "Stikovochny Otsek 1" o "SO-1" (rus: Стыковочный отсек, "mòdul d'atracament"). El Pirs és un dels dos compartiments d'atracada russos que havien estat planejats inicialment. Va ser llançat a l'espai l'agost de 2001. Proveeix a la ISS de ports d'atracada addicionals, i permet ingressos per a passejos espacials. Encara que el Pirs és l'única cambra en el segment rus de l'estació, es poden realitzar passejos espacials a través de la cambra Quest en el segment nord-americà d'aquesta.
Està previst que la cambra Pirs es desacobli del port nadir (sota) del mòdul Zvezda per deixar lloc al mòdul laboratori multipropòsit rus, actualment programat pel 2017. Després serà destruït durant la reentrada atmosfèrica i es convertirà en el primer mòdul de la ISS en ser retirat de servei.

## Especificacions

* Longitud: 4,91 metres
* Diàmetre: 2,55 metres
* Pes: 3.580 quilograms
* Volum: 13 metres cúbics

## Referències

* ↑ Anatoly Zak. Docking Compartment of the Russian segment of the ISS.
* ↑ «MLM Nauka module for ISS». [Consulta: 18 desembre 2020].

## Enllaços externs

* «Pirs Docking Compartment» (en anglès). NASA. Arxivat de l'original el 2005-10-25. [Consulta: 9 febrer 2012].